હત્યાનો ભોગ બનેલી સોનલ બે ભાઇની એકની એક નાની બહેન હતી. તેના પિતા ખોડાભાઇ ખેતી કરી ગુજરાન ચલાવે છે. સોનલ તેની માતા કંકુબેનની સાથે ગામમાં જ કંદોઇની (ફરસાણની) દૂકાન ધરાવતાં ઉમંગ ઠક્કરના ઘરે ઘરકામ કરવા જતી હતી. ઉમંગના ઘરમાંથી જ તેની હત્યા કરાયેલી લાશ મળતાં અને ઉમંગ ગાયબ થઇ જતાં તેમજ સોનલની માતા કંકુની ત્યાં જ હાજરી હોઇ પોલીસે હાલ કંકુબેનની પુછતાછ શરૂ કરી હોવાનું જાણવા મળે છે. આડાસંબંધમાં આડખીલીરૂપ બનતાં હત્યા થયાની ચર્ચા જાગી છે. જો કે પોલીસે હજુ સ્પષ્ટ કારણ આપ્યું નથી. ઉમંગ હાથમાં આવ્યે ચોંકાવનારી વિગતો ખુલે તેવી શકયતા છે.